**МЕТОДИКА ЗА ОЦЕНКА НА ОФЕРТИТЕ**

Критерият за оценка на офертите е **„икономически най-изгодна оферта“**

1.Класирането на допуснатите до оценка оферти се извършва на база получената от всяка оферта „комплексна оценка“ /КО/. Максималният брой точки, който участникът може да получи е 100 точки. Тя се определя на база на следните показатели:

|  |  |  |
| --- | --- | --- |
| **ПОКАЗАТЕЛ /П/** | **Максмален бр. точки** | **Относителна тежест в КО в %** |
| 1. Срок за реакция П1
 | 100 | 10 |
| 1. Техническо предложение П2
 | 100 | 40 |
| 1. Ценово предложение П3
 | 100 | 50 |

***Формула за определяне на КО = П1x 0,1 + П2x0,4 + П3x0,5***

Комисията трябва да установи дали показателите от техническите оферти на участниците са в съответствие с изискваните документи за участие в процедурата и техническите спецификации. Участник, който е представил оферта, която не отговаря на предварително обявените условия на Възложителя , се отстранява.

* 1. **Показател „Срок за реакция“ - П1**

Оценява се предложения от участника срок за реакция при подаване на сигнала за аварията в часове. Участниците не могат да посочват срок за реакция по-кратък от 2 /два/ часа.

Ще бъдат отстранени предложения, в които срокът за реакция е предложен в различна мерна единица или е посочен по-кратък срок за изпълнение от допустимия.

Максимален брой точки по показателя – 100 точки. Относителната тежест на показателя в комплексната оценка е 10%. Оценките на офертите по показателя се изчисляват по формулата:

**П1 = (Сmin / Сi) х 100 = .......... (брой точки),**

Където **Сi** е предложения срок за реакция съгласно Техническото предложение на съответния участник.

 **Сmin** е минималният предложен срок за реакция съгласно Техническите предложения от всички допуснати до оценка участници.

 **1.2. Показател „ТЕХНИЧЕСКО ПРЕДЛОЖЕНИЕ” – П2**

Максимален брой точки по показателя - 100 точки. Относителна тежест на показателя в комплексната оценка е 40%. Изчислява се по формулата:

**П2 = А + Б,**

Където: **А.** Техническа спецификация – 60 точки;

 **Б.** Управление на риска – 40 точки;

Оценката за всеки един от техническите подпоказатели (А и Б) се формира, както следва:

След като комисията провери дали участниците отговарят на изискванията на възложителя и дали обезпечават качественото изпълнение на поръчката, отчитайки спецификите й, в оферирания срок:

- Проверяват се представените от участниците описания на видовете СМР и тяхната последователност на изпълнение;

- Организацията и подхода на изпълнение.

- Обезопасяването на обектите.

|  |  |  |
| --- | --- | --- |
| **№** | **Подпоказател: А – Техническа спецификация** | **Оценка** |
| 1. | ***Много добро съответствие***Техническото предложение съдържа ясно и подробно посочени предложения за реализиране на всички дейности в техническата спецификация и технологията на изпълнение по обекти. Взаимовръзката между отделните действия и връзката им с използваното оборудване и човешки ресурси е много добре обоснована. Описанието показва много ясно и задълбочено познаване на конкретната задача. При изпълнение на посочената работа, ще бъдат спазени всички нормативни изисквания. Ясно и подробно са посочени видовете материали, които участникът ще използва при изпълнение на поръчката.  | **60** |
| 2. | ***Добро съответствие***Техническото предложение съдържа описание на начина и последователността на извършване на дейностите и технологията на изпълнение по обекти, но същите са само маркирани. Взаимовръзката между отделните действия и връзката им с използваното оборудване и човешки ресурси е добре обоснована.  | **40** |
| 3. | ***Задоволително съответствие***Техническото предложение съдържа схематично описание на последователността на извършване на дейностите и технологията на изпълнение по обекти. Описанието показва базисно познаване на конкретния вид работа.  | **5** |

|  |  |  |
| --- | --- | --- |
| **№** | **Подпоказател: Б – Оценка на риска** | **Оценка** |
| 1.  | ***Много добро съответствие***В техническото предложение е обърнато задълбочено внимание на всеки един от рисковете, и е в сила всяко едно от следните обстоятелства:- Да са предложени ефикасни контролни дейности, като всеки един риск е съпроводен с предложени от Участника конкретни мерки как да бъдат предотвратени или недопуснати съответните рискове и конкретни адекватни дейности по отстраняване и управление на последиците от настъпилия риск;- Участникът да е предложил мерки за предотвратяване и/или управление на дефинираните аспекти от риска, включително и алтернативни. Планирани са конкретни и адекватни похвати, чрез които реално е възможно да се повлияе на възникването и негативното влияние на риска, така че същият да бъде предотвратен или да не окаже негативно влияние върху изпълнението на дейностите, предмет на договора**;**- Участникът да е отчел всички възможни аспекти на проявление и области и сфери на влияние на описаните рискове и е оценил и предвидил степента на въздействието им върху изпълнението на всяка от дейностите по договора, като е предложил ефикасни и адекватни мерки; | **40** |
| 2. | ***Добро съответствие***В техническата оферта е обърнато внимание на всеки един от рисковете, но е в сила поне едно от следното:- Описанието, предложено от участника е формално, като са идентифицирани основните проявления, аспекти и сфери, където може да окаже влияние съответния риск, но степента на влияние на риска, респ. мерките за преодоляване/предотвратяване са формално и недостатъчно конкретно описани и оценени;- Мерките, предлагани от участника, организацията и предвидените ресурси от участника не гарантират изцяло недопускане и/или ефективно предотвратяване и преодоляване на риска, респ. последиците от настъпването му*.* | **20** |
| 3. | ***Задоволително съответствие***В техническата оферта е в сила поне едно от следните обстоятелства:- Липсва описание на мерките за начина на предотвратяване, преодоляване или управление на един или няколко от посочените рискове;- Предложени са мерки за управление на посочените рискове, но те не са от естество, което позволява предотвратяването и/или преодоляването им;- Участникът единствено е декларирал готовност на свой риск да приеме последиците при възникването на описаните рискове, но не предлага адекватни мерки за управлението им. | **5** |

**1.3. Показател“ Ценово предложение“ - П3:** До оценка по този показател се допускат само оферти, които съответстват на условията за изпълнение на поръчката. Участникът предложил най-ниска обща цена без ДДС за изпълнение получава максимален брой точки по показателя – 100 точки. Относителната тежест на показателя в **КО** е 50%. Оценките на участниците се изчисляват по формулата:

**П3= (Цmin / Цi) х 100= .... (точки)**,

Където **Цi** е предложената **Обща цена** в лева без ДДС, от съответния участник.

 **Цmin** е най-ниската предложена **Обща цена** в лева без ДДС, съгласно ценовите предложения на всички допуснати до оценяване оферти.

**2. Процедура при еднакви предложения.** В случай че комплексните оценки на две или повече оферти са равни, се прилагат правилата на чл. 71, ал. 4 и ал. 5 от ЗОП.

**3. Класиране на офертите.** Комисията класира офертите в низходящ ред, според получените комплексни оценки.

Участникът получил най-висока комплексна оценка се класира на първо място.

Видовете СМР и обема на същите са по приложената в документацията количествена сметка. Материалите, годни за втора употреба, трябва да бъдат внимателно отстранени, почистени, запазени, сортирани, защитени и складирани на подходящи места или натоварени и транспортирани по указание от възложителя.

Предлаганите цени и предложения срок за реакция не се променят за целия период на договора.

По време на изпълнение на Договора , ИЗПЪЛНИТЕЛЯТ няма право да подменя ключов експерт.